
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                          Općinski načelnik



KLASA:	112-03/26-01/01
URBROJ:	2117-03-26-1
Babino Polje, 	10.08.2026.

Na temelju članka 53. stavak 1. točka 7., 8. i 30. Statuta Općine Mljet („Službeni glasnik Općine Mljet“ broj 2/21 i 5/21-ispr.), a u skladu s odredbama Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08, 61/11, 04/18, 112/19 i 17/25), odredbama Pravilnika o unutarnjem redu Jedinstvenog upravnog odjela Općine Mljet („Službeni glasnik Općine Mljet“ broj 9/2024, 3/2026 i 4/2026) i odredbama Plana prijma u službu u Jedinstvenom upravnom odjelu Općine Mljet za 2026. godinu Mljet („Službeni glasnik Općine Mljet“ broj 5/26), Općinski načelnik Općine Mljet dana 10. kolovoza 2026. godine donosi slijedeću

O  D  L  U  K  U
[bookmark: _Hlk237243741]o prijmu u službu u Jedinstveni upravni odjel Općine Mljet na određeno vrijeme,
uz obvezni probni rad od 2 (dva) mjeseca
(144/2026-PAO)

Točka 1. 
	            Provesti postupak prijma u službu u Jedinstveni upravni odjel Općine Mljet na radna mjesta: Viši stručni suradnik za upravne, društvene i opće poslove – 1 izvršitelj/ica na određeno vrijeme; Viši stručni suradnik za plan, analizu, kapitalne i europske projekte – 1 izvršitelj/ica na određeno vrijeme i Viši referent za upravne i administrativne poslove – 1 izvršitelj/ica na određeno vrijeme (6 mjeseci + 6 mjeseci), uz obvezni probni rad od 2 (dva) mjeseca.

Točka 2.
	            Postupak prijma provesti radi privremenog povećanja opsega poslova na pripremi i realizaciji projekata koji se financiraju ili će se financirati iz sredstava Europske unije i sredstava viših razina proračuna, primjerice: Izgradnja i opremanje vatrogasnog doma Žukovac; izgradnja i opremanje dječjeg vrtića Babino Polje; izgradnja nerazvrstane ceste u dijelu naselja Babino Polje – predio Uvala Sutmiholjska, uređenja obale u naselju Prožurska Luka i izgradnja i opremanje doma za starije i nemoćne osobe u Babinom Polju.

Točka 3.
	            Postupak prijma provesti na način da se Oglas za prijam u službu raspiše najkasnije do kraja kolovoza 2026. godine.

Točka 4.
Ova Odluka stupa na snagu danom donošenja, te se unosi u propisane registre i objavljuje u skladu sa Zakonom o pravu na pristup informacijama (Narodne novine broj: 25/13, 85/15 i 69/22) i općim aktima Općine Mljet.

DOSTAVITI:						Općinski načelnik:
1. Pročelnik JUO
2. Službeni glasnik					Đivo Market, dipl. ing.
3. Registar akata
4. Pismohrana

